Nuclear Nightclub

Nuclear Nightclub on suomalaisen Wigwam-yhtyeen viides studioalbumi, joka julkaistiin kesäkuussa 1975. Levy saavutti suuren suosion Suomessa, jossa se nousi albumilistan ykköseksi yhdeksän viikon ajaksi. Vuonna 1976 albumi ylitti kultalevyrajan ja sitä on myyty 25 000 kappaletta. Levy julkaistiin myös ainakin Ruotsissa, Saksan liittotasavallassa, Jugoslaviassa, Hollannissa, Espanjassa, Ranskassa, Japanissa ja Virgin-levymerkillä Isossa-Britanniassa, missä levy myi noin 10 000 kappaleen verran. Levyltä julkaistu single "Freddie Are You Ready" / "Kite" nousi Suomessa kymmenen myydyimmän joukkoon.

Nuclear Nightclub on Wigwamin uuden, niin sanotun ”deep pop” -kauden kokoonpanon (Groundstroem–Pembroke–Rechardt–Österberg) ensimmäinen studiolevy. Tyyliltään se on huomattavasti pelkistetympi ja popmaisempi kuin esimerkiksi edellinen studioalbumi Being (1974).

Yhtye valmistautui levytykseen huolellisesti harjoittelemalla useita viikkoja tuottaja Pave Maijasen ollessa mukana. Useista kappaleista tehtiin demonauha Lahdessa olleessa Microvox-studiossa. Tämä oli Suomessa uraauurtavaa tuohon aikaan.
Varsinaisiin äänityksiin Tukholman Marcus Music -studiolla oli varattu 18 päivää. "Freddie Are You Ready" -kappaleen demonauhoituksesta on julkaistu katkelma Loveradio 4 -kokoelmalevyllä. 

Soundi-lehden kriitikoiden äänestyksessä levy sijoittui kaikkien aikojen toiseksi parhaaksi suomalaiseksi levyksi. Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Freddie Are You Ready” ylsi kyselyn kokonaistuloksissa sijalle 54.

Kappaleet 

Kaikki kappaleet säveltänyt Pekka Rechardt ja sanoittanut Jim Pembroke, ellei toisin mainita. Kaikkien kappaleiden sovitukset Wigwam.

A-puoli

B-puoli

Vuoden 1996 ja 2005 uusintapainoksien bonuskappaleet 
 
 {{kappale|Wardance|3|45|info=singleltä Tram Driver / Wardance" (1975)}}
 
 
 
 
 

 Vuoden 2000 uusintapainoksen bonuskappaleet 

Kappaleet äänitetty konsertissa Töölönrannan kesäteatterissa 18. kesäkuuta 1975.

 <li value=9>
 
 
 

 Vuoden 2018 uusintapainoksen bonuskappaleet 

Kappaleet äänitetty Ruotsin radiossa marraskuussa 1974.

 <li value=9>
 
 
 
 
 
 

 Kokoonpano 
 Wigwam 
 Jim Pembroke - laulu, sähköpiano, flyygeli ja taustalaulu
 Pekka Rechardt - sähkökitara
 Måns Groundstroem - sähköbasso (myös vuosien 1996 ja 2005 uusintapainoksien kappaleet 9 ja 10)
 Ronnie Österberg - rummut, marimba (2) ja lyömäsoittimet

 Muut muusikot 
 Esa Kotilainen - harmonikka (1), Hohner-klavinetti (5-7), Minimoog-syntetisaattori (2-5), VOX string thing -syntetisaattori (3-4, 6-7) ja kosketinsoittimet (vuosien 1996 ja 2005 uusintapainoksien kappaleet 11-15)
 Paavo Maijanen - taustalaulu (2, 4, 5, 7) ja basso (vuosien 1996 ja 2005 uusintapainoksien kappaleet 11-15)
 Hessu "Pedro" Hietanen - kosketinsoittimet (vuosien 1996 ja 2005 uusintapainoksien kappaleet 9-10 sekä vuoden 2000 uusintapainoksen kappaleet 9-12)

 Tuotanto 
 Pave Maijanen - tuottaja
 Mats Huldén - kansitaide
 Risto Vuorimies - valokuvat (SAFTRA)
 Claes Johansen - vuoden 1996 CD-painoksen kansitekstit
 Måns Groundstroem - tuottaja (vuosien 1996 ja 2005 CD-painosten kappaleissa 11-15)
 Jari Mattila - vuoden 2000 CD-painoksen layout
 Leif Måses - äänitys ja miksaus (Marcus Music, Tukholma, äänitys: 13.-17. ja 20.-22. tammikuuta 1975, miksaus: helmikuu 1975)
 Pauli Saastamoinen - vuoden 2000 CD-painoksen 24-bittinen remasterointi
 Christer Eklund - vuoden 2018 LP-painoksen bonuskappaleiden tuottaja (Sverige Radio)
 Göte Nilsson - vuoden 2018 LP-painoksen bonuskappaleiden äänitys (SK-studio, Radiotalo, Tukholma, 25. marraskuuta 1974)</small>

 Arvostelut 
 Soundi'' ()
 Allmusic:

Lähteet 
 Levy-yhtiöt ja julkaisupäivämäärät: Albums: Nuclear Nightclub

Viitteet

Kirjallisuutta 
 

Wigwamin albumit
Vuoden 1975 albumit
Love Recordsin albumit
Måns Groundstroemin tuottamat albumit
Pave Maijasen tuottamat albumit